29.12.2008.a. korraldavad Eesti kasiinovastased koostöös Ühiskonna Arengu Instituudiga, Tallinna Mustamäe Linnaosa Valitsuse toel seminari hasartmängusõltuvuse ennetamisest noorte hulgas. Seminar toimub Mustamäe Linnaosa infosaalis, aadressil Tammsaare 135, kell 13.00.    Seminarist võtavad osa ja esinevad antud valdkonna tuntud spetsialistid doktor Juri Ennet, Eesti Kasiinovastaste eesvedaja ja Majanduse ja Juhtimise Instituudi ECOMEN prorektor Max Kaur, Mustamäe Linnaosa Valitsuse  esindaja, doktor Vladimir Kukk.    «2009.aasta on rahvakalendri järgi kasiinovastane aasta, mis peaks Eesti vabastama kasiinookupatsioonist. Esiteks 2009.aastal jõustub ühiskonna ja kasiinovastaste ühise surve all vastuvõetud uus hasartmänguseadus, mis oluliselt piirab kasiinoäri tegevust seaduse jõuga. Ning teiseks saab kasiinondus tõsise löögi majanduskriist, eks nende kahtlaste kasiinoaktsiate krahh on selle ettekuulutajaks," märkis kasiinovastaste eesvedaja Max Kaur.    Eestis on ligi 60  000 hasartmängudesõltlast ning 90000 aktiivset mängijat, ja nende arv majanduskriisiajal kasvab. Eestis on täna ligi 190 kasiinot, neist ligi 90 on Tallinnas.  2007.aastal AS Turuuuringute poolt korraldatud küsitlused näitasid, et 76% Eesti ja 81% Tallinna elanikest on kasiinoäri piiramise poolt